Բարեբախտաբար որդան կարմիր միջատին վերաբերող բազմաթիվ վկայություններ պահպանվել են հայկական հին ձեռագրերում, որոնք հանգրվանել են Մատենադարանում: Դրանցում ամփոփված եւ հիմնականում գաղտնագրված բաղադրատոմսերի վերծանությամբ այսօր զբաղվում է Մատենադարանի բժշկության եւ բնագիտության բաժնի ավագ գիտաշխատող, կենսաբանական գիտությունների թեկնածու, բժիշկ-կոսմետոլոգ ԱՐՄԵՆ ՍԱՀԱԿՅԱՆԸ: Հնագույն բաղադրատոմսերի շնորհիվ նրան արդեն հաջողվել է ստանալ որդան կարմիրի որոշ երանգներ: